**মুগ্ধা ভিয়েরা গোডসে** (জন্ম: ২৬শে জুলাই ১৯৮৬) হলেন একজন ভারতীয় অভিনেত্রী এবং মডেল, যিনি বলিউডের বেশ কয়েকটি চলচ্চিত্রে অভিনয় করেছেন। প্রাক্তন মডেল, গোডসে ফেমিনা মিস ইন্ডিয়া ২০০৪ প্রতিযোগিতায় সেমিফাইনালে ছিলেন। তিনি ২০০৮ সালে মুক্তিপ্রাপ্ত মধুর ভান্ডারকারের *ফ্যাশন* নামক চলচ্চিত্রে অভিনয়ের মাধ্যমে অভিনয় জগতে পদার্পণ করেছিলেন। তিনি *মারাঠি পল পড়তে পুধে* নামক একটি মারাঠি রিয়ালিটি অনুষ্ঠানের অন্যতম বিচারক ছিলেন। তিনি *থানি অরুভান* নামক একটি তামিল চলচ্চিত্রে অভিনয় করেছিলেন।

প্রারম্ভিক জীবন
---------------

মুগ্ধা গোডসে ১৯৮৬ সালের ২৬শে জুলাই তারিখে ভারতের মহারাষ্ট্রের পুনের একটি ছোট মধ্যবিত্ত পরিবারে জন্মগ্রহণ করেছেন। তিনি মহারাষ্ট্রের সদাশিব পেথের নূতন মারাঠি বিদ্যালয় (যেটি একটি মারাঠি মাধ্যম বিদ্যালয়) থেকে তাঁর স্কুল জীবনের পড়াশোনা করেছিলেন। গোডসে পুনেতে মারাঠওয়াদা মিত্র মন্ডল কলেজ অফ কমার্স থেকে স্নাতকোত্তর ডিগ্রি অর্জন করেছেন।

কর্মজীবন
--------

তাঁর কর্মজীবনের প্রথম দিকে, গোডসে তেল বিক্রি করতেন এবং দিনে কেবলমাত্র ১০০ টাকা রোজগার করতেন। তারপরে তিনি জিমে শরীরচর্চা শুরু করেছিলেন এবং স্থানীয় সৌন্দর্য প্রতিযোগিতায় অংশ নিয়েছিলেন। ২০০২ সালে, তিনি *গ্ল্যাডরাগস মেগা মডেল হান্ট* নামক প্রতিযোগিতায় অংশ নিয়েছিলেন এবং জয়লাভও করেছিলেন। ২০০৪ সালে, গোডসে ভারতের বৃহত্তম মডেলিং প্রতিযোগিতা, ফেমিনা মিস ইন্ডিয়া প্রতিযোগিতায় অংশ নিয়েছিলেন। তিনি উক্ত প্রতিযোগিতার সেমিফাইনালে পৌঁছে "মিস পারফেক্ট টেন" খেতাব জয়লাভ করেছিলেন। তারপরে তিনি মুম্বইয়ে চলে এসে মডেলিং শুরু করেছিলেন।

অতঃপর তিনি এয়ারটেলের বাণিজ্যিক বিজ্ঞাপনে একজন মডেল হিসেবে উপস্থিত হয়েছিলেন; যেখানে তিনি বলিউডের জনপ্রিয় অভিনেতা শাহরুখ খানের সাথে কাজ করার সুযোগ পেয়েছিলেন। এছাড়াও তিনি ক্লোজ-আপ টুথপেস্টের বাণিজ্যিক বিজ্ঞাপনে কাজ করেছেন। তিনি মডেলিংয়ের ক্ষেত্রে পাঁচ বছরেরও বেশি সময় কাজ করার সময়, প্রেস বিজ্ঞাপন, সঙ্গীত ভিডিও, বাণিজ্যিক বিজ্ঞাপন এবং জাতীয় এবং আন্তর্জাতিক অনুষ্ঠানের র‌্যাম্পে হেঁটেছেন। তিনি ২০০৮ সালে মুক্তিপ্রাপ্ত চলচ্চিত্র *ফ্যাশনে* অভিনয় করার মাধ্যমে অভিনয় জগতে পা রাখেন; এই চলচ্চিত্রটি পরিচালনা করেছেন মধুর ভান্ডারকর এবং তিনি এই চলচ্চিত্রে প্রিয়াঙ্কা চোপড়া, কঙ্গনা রানাওয়াত এবং আরবাজ খানের মতো অভিনয়শিল্পীদের সাথে কাজ করেছেন। তিনি তাঁর অভিনয়ের জন্য প্রচুর প্রশংসা পেয়েছিলেন এবং বেশ কিছু সমালোচক তাঁর অভিষেককে একটি সংবেদনশীল ঘটনা বলে অভিহিত করেছিলেন।

অতঃপর তিনি হল্যান্ডিয়া ইওগার্টের একটি বাণিজ্যিক বিজ্ঞাপনে উপস্থিত হয়েছেন। সম্প্রতি তিনি এশিয়ান একাডেমি অফ ফিল্ম অ্যান্ড টেলিভিশন-এর সন্দীপ মারওয়াহ দ্বারা নয়ডায় অনুষ্ঠিত অষ্টম গ্লোবাল ফিল্ম ফেস্টিভাল-এ গ্লোবাল সিনেমা পুরস্কারে ভূষিত হয়েছেন।

তথ্যসূত্র
---------

1. ↑  Loksatta team (২৬ জুলাই ২০১৭)। "'ही' प्रसिद्ध अभिनेत्री एकेकाळी पेट्रोल पंपावर करायची काम" (Marathi ভাষায়)। Loksatta। সংগ্রহের তারিখ ১৬ এপ্রিল ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "MugdhaGodseOfficial"। *Facebook*। ১৬ এপ্রিল ২০১৮। সংগ্রহের তারিখ ১৬ এপ্রিল ২০১৮।
3. ↑  Shaheen Parkar (১৬ ফেব্রুয়ারি ২০১৬)। "Mugdha: That used to be my hangout!"। *Mid Day*। সংগ্রহের তারিখ ১৬ এপ্রিল ২০১৮।
4. ↑  Patowari, Farzana (৩১ আগস্ট ২০১৯)। "Actress Mugdha Godse says that she is already married in her head - Times of India"। *The Times of India* (ইংরেজি ভাষায়)। সংগ্রহের তারিখ ১৩ ডিসেম্বর ২০১৯।
5. ↑  Nithya Ramani (১ জুন ২০০৯)। "'Life has been good after Fashion'"। *Rediff.com*। সংগ্রহের তারিখ ১৬ এপ্রিল ২০১৮।
6. ↑  Nithya Ramani (১ জুন ২০০৯)। "'Life has been good after Fashion'"। *Rediff.com*। সংগ্রহের তারিখ ১৬ এপ্রিল ২০১৮।
7. ↑  ANI (১৯ সেপ্টেম্বর ২০১৬)। "Mugdha Godse Walked the Ramp for Satomi at India Runway Week"। *Business Standard*। সংগ্রহের তারিখ ১৬ এপ্রিল ২০১৮।
8. ↑  "05 hollandia yoghurt 3flavs - YouTube"। *YouTube*। ২৩ ফেব্রুয়ারি ২০১১। সংগ্রহের তারিখ ১৬ এপ্রিল ২০১৮।

বহিঃসংযোগ
---------

* ইন্টারনেট মুভি ডেটাবেজে Mugdha Godse (ইংরেজি)
* ফেসবুকে মুগ্ধা গোডসে